《七月十五夜，再泛螺江，与听水老人同赋》
清代·王允皙

风景依然淡不收，空江十步便知秋。请看去水无留影，莫遣微云在上头。

有酒就君先一醉，无诗愧我续兹游。经年世事何从说，借与船唇睡即休。

作者简介：王允皙(1867-1929) 字又点，号碧栖。福建长乐人。光绪十一年(1885)举人。授建瓯教谕。又受聘为北洋海军衙门僚属。官至婺源知县。诗意境高远，有不可一世之概。词初学王，复出入于姜张。与王鹏运、朱孝臧等唱酬，颇受推重。有《碧栖诗》、《碧栖词》。